สามัญขยันรั่ว

สามัญขยันรั่ว () เป็นซีรีส์มังงะญี่ปุ่น แต่งเรื่องและวาดภาพโดย เคอิจิ อาราวิ  มีรูปแบบการดำเนินเรื่องที่ค่อนข้างแตกต่างไปจากมังงะทั่วไป โดยอธิบายชีวิตอันแสนจะธรรมดาแต่ไม่ธรรมดาเลยสักนิดของเหล่าตัวละครในเรื่องซึ่งเต็มไปด้วยเรื่องฮาๆไม่เว้นแต่ละตอน

เนื้อเรื่อง 

เนื้อเรื่องว่าด้วยชีวิตของนักเรียนมัธยมศึกษากลุ่มหนึ่ง รวมถึงเหตุการณ์พิลึกรอบตัวพวกเขา เช่น หุ่นยนต์หญิงซึ่งนักวิทยาศาสตร์วัยแปดปีสร้างขึ้น เด็กชายซึ่งขี่แพะมาโรงเรียนพร้อมกับพ่อบ้าน เด็กหญิงซึ่งมักยิงปืนกะทันหัน แมวพูดได้ และครูใหญ่ซึ่งเล่นมวยปล้ำกับกวาง แต่แม้มีเรื่องราวแปลกประหลาดดังกล่าว เด็กนักเรียนเหล่านั้นยังคงใช้ชีวิตตามปรกติ

ตัวละครหลัก

ปี 1 ห้อง Q 

 อาอิโออิ ยุกโกะ () 
ให้เสียงโดย: มาริโกะ ฮอนดะ
สาวน้อยผู้มีชีวิตแสนเรื่อยเปื่อยยังไงก็ได้ ขี้เกียจ เป๋อ งี่เง่า เอ๋อ ฯลฯ  น้อยครั้งที่จะทำการบ้านเอง มักจะมาลอกมิโอะตอนเช้าและจบลงที่ทำไม่ทันและออกไปนอกห้องประจำ ชอบเล่นมุกตลก แต่ก็มักจะเป็นมุกที่ไม่ชวนขำ หรือเข้าใจยากเสมอๆ

 นางาโนฮาระ มิโอะ () 
ให้เสียงโดย: ไม ไอซาวะ
สาวน้อยผู้เรียบร้อยและเหมือนคนธรรมดา จัดว่าฉลาด ขยัน แอบหลงรักรุ่นพี่ เหมือนนักเรียนธรรมดาทั่วไป ถ้าไม่ติดว่าเธอเป็นฟุโจชิชนิดซึมเข้าสายเลือด ชอบจินตนาการเอารุ่นพี่ที่ตัวเองแอบชอบมาเป็นตัวละครแนวยะโอะอิในโดจินชิของเธออยู่บ่อยๆ เธอพยายามปิดเรื่องนี้ไว้เพื่อไม่ให้คนอื่นรังเกียจ แต่ก็มักจะเผลอแสดงอาการออกมาอยู่เป็นประจำ

 มินาคามิ มาอิ () 
ให้เสียงโดย: มิสุซุ โทกาชิ
สาวเงียบหน้านิ่งที่ดูเหมือนเด็กเรียบร้อย ทว่าแท้จริงแล้วกลับฉลาดเป็นกรด ร้ายกาจและเก่งกาจในหลายๆเรื่อง เป็นคนที่ไม่ควรต่อกรโดยไม่จำเป็น เพราะการจะเอาชนะเป็นเรื่องยากกว่าถูกรางวัลจับสลากเสียอีก เธอเลี้ยงสุนัข 2 ตัวและมักจะพามันไปเดินเล่นบ่อยๆ งานอดิเรกคือ แกะสลักพระพุทธรูปไม้ โดยไม่ว่าจะไม้แบบไหนเธอก็แกะออกมาได้

สถาบันวิจัยชิโนโนเมะ 

 ชิโนโนเมะ นาโนะ () 
ให้เสียงโดย: ชิซึกะ ฟุรุยะ
สาวน้อยผู้ดูเป็นคนที่ปกติมากที่สุดในเรื่อง ถ้าไม่เสียตรงที่ว่าเธอไม่ใช่มนุษย์ แต่เป็นหุ่นยนต์ พยายามปกปิดเรื่องที่ว่าตัวเองเป็นหุ่นยนต์เพราะกลัวคนอื่นจะรังเกียจตนเอง แต่ก็มักจะผิดสังเกตเพราะเธอกลับมีลานตัวใหญ่อยู่ที่หลัง มีฝีมืองานบ้านงานเรือนเป็นเลิศ และคอยดูแลฮาคาเซะบ่อยๆ เธอมักถูกฮาคาเซะปรับปรุงร่างกายโดยไม่รู้ตัว เช่น ติดตั้งปืนกลถั่วเหลือง เครื่องเก็บขนมเค้ก ฯลฯ จนน่ากลัวว่าเรื่องหุ่นยนต์จะความแตกเข้าสักวัน

 ศาสตราจารย์ ()
ให้เสียงโดย: ฮิโรมิ คนโนะ
เด็กอัจฉริยะวัยแปดขวบผู้สร้างนาโนะ สามารถพัฒนาสิ่งประดิษฐ์แปลกๆได้มากมาย แต่ถึงจะฉลาดแค่ไหนก็ยังมีนิสัยเหมือนเด็ก งอแง ดื้อ ร้องจะเอาขนม เธอชอบปลาฉลามมาก และมักจะเอาสีเทียนมาวาดรูปปลาฉลามประจำ

 ซากาโมโต้ ()
ให้เสียงโดย: มิโนรุ ชิราอิชิ
แมวดำน่ารักที่หลุดออกมาจากกรงแล้วหาทางกลับไม่เจอ จนนาโนะไปเจอเข้าโดยบังเอิญ และนำมาเลี้ยง ชื่อของเขามาจากลังกระดาษที่เขาอยู่ตอนที่ถูกพบ ผ้าพันคอของเขาทำให้เขาพูดภาษามนุษย์ได้ ชอบทำตัวเป็นผู้ปกครองดูแลนาโนะและฮาคาเซะที่ยังเด็กเพราะถือว่าตัวเองเป็นผู้ใหญ่กว่า แต่ก็มักจะเผลอหลุดทำตามสัญชาตญาณของแมวทุกที

มังงะ 
มังงะของของเรื่องนี้แต่งเรื่องและวาดภาพโดย เคย์อิจิ อาราอิ เป็นเนื้อหาต้นแบบพื้นฐานของอนิเมะ ตอนนี้มีฉบับรวมเล่มแล้ว 10
เล่มในประเทศญี่ปุ่น เนื้อหาจะมีตำแหน่งหลัก 2 ส่วน คือ
 ชีวิตในโรงเรียนของเหล่านักเรียนปี 1 ห้อง Q จะมีตัวดำเนินเรื่องหลักเป็น ยุกโกะ มิโอะ มาอิ และนาโนะ เน้นสถานที่หลักเป็นในโรงเรียนประจำอำเภอ แต่บางครั้งก็จะออกไปนอกสถานที่บ้าง เช่น ร้านอาหาร สถานีรถไฟ
 ชีวิตความเป็นอยู่ในสถาบันวิจัยชิโนโนเมะ จะมีตัวดำเนินเรื่องหลักเป็น นาโนะ ฮาคาเซะ และซากาโมโต้ ในส่วนนี้จะไม่ค่อยเปลี่ยนสถานที่บ่อยเท่ากับจุดแรก มักจะดำเนินเนื้อหาแค่ในสถาบันวิจัยเท่านั้น
ที่เหลือจะเป็นส่วนที่ไม่เกี่ยวข้องกับ 2 จุดนี้

โดยปกติ เรื่องนี้จะใช้ชื่อตอนธรรมดาว่า วันธรรมดา () () ตามด้วยเลขลำดับตอน อาจจะมีตอนอื่นๆ แทรกเสริมมาบ้าง แต่ส่วนใหญ่ แต่ละตอนจะจบในตอน ไม่มีความต่อเนื่องกัน หรือถ้าต่อเนื่องกันก็จะไม่ยาวมากนัก

อนิเมะ 

อนิเมะจัดทำโดยเกียวโตแอนิเมชัน โดยอิงจากต้นฉบับมังงะ แต่มีการแก้ไขดัดแปลงในเรื่องที่นาโนะไม่ได้เข้าเรียนตั้งแต่แรกเหมือนในมังงะ

เพลงประกอบ

เพลงเปิด 
 Hyadain no Kakakata Kataomoi - C () ขับร้องโดย Hyadain (ตอนที่ 1-6, 8-13)
 Hyadain no Joujou Yuujou () ขับร้องโดย Hyadain (ตอนที่ 14–16, 18-23, 25)

เพลงปิด 

เพลงประกอบ
 "Headlight, Taillight" ขับร้องโดย มิยากิ นาคาจิมะ (ตอนที่ 19)

อ้างอิง

แหล่งข้อมูลอื่น 
 เว็ปไซด์หลักของเรื่อง 
 เว็ปไซด์ของคาโดคาว่า โชเท็น ผู้ตีพิมพ์  
 เว็ปบล็อกของผู้เขียน  
 เว็ปไซต์เรื่องสามัญขยันรั่ว ของเซนชู  

การ์ตูนญี่ปุ่นแนวโชเน็ง‎
การ์ตูนญี่ปุ่นแนวเซเน็ง‎